Държавен вестник, бр. 66, 2015 г., стр. 67

БРОЙ  66	
Д Ъ Р Ж А В Е Н  В Е С Т Н И К 	
СТР.  67  
и определя кой от инспекторите да участва 
във всеки конкретен случай.
Чл. 23. (1) Всеки инспектор:
1. извършва проверки, предвидени в годиш-
ната програма на Инспектората, определени 
по реда на чл. 57, ал. 1 ЗСВ; 
2. извършва проверки по сигнали съгласно 
чл. 57, ал. 2 ЗСВ;
3. разглежда в екип с двама експерти 
заявления на граждани и юридически лица 
срещу актове, действия или бездействия на 
органите на съдебната власт, с които се нару-
шава правото им на разглеждане и решаване 
на делото в разумен срок;
4. изпълнява всички дейности, свързани с 
упражняване на правомощията на Инспекто-
рата, определени от закона и възложени от 
главния инспектор;
5. участва с право на глас в заседанията 
на Инспектората по чл. 54, ал. 2 ЗСВ; 
6. участва в заседания на Kомисията на 
Висшия съдебен съвет по предотвратяване 
и установяване на конфликт на интереси и 
взаимодействие с Инспектората към Висшия 
съдебен съвет, определен на ротационен 
принцип, и по заповед на главния инспектор 
в останалите комисии;
7. представлява Инспектората и поддържа 
внесените от него предложения за налагане 
на дисциплинарни наказания пред дисципли-
нарните състави на ВСС, когато е определен 
за това от главния инспектор;
8. участва в междуведомствени работни 
групи за изготвянето на проекти за нормативни 
актове и за мониторинг по прилагането на 
действащото законодателство.
(2) При изпълнение на служебните си 
задължения главният инспектор и инспекто-
рите се легитимират със служебна карта по 
образец, утвърден от главния инспектор по 
предложение на главния секретар.
Раздел III 
Заседания на Инспектората
Чл. 24. (1) В заседанията на Инспектората 
участват с право на глас главният инспектор 
и всички инспектори.
(2) Заседанията се провеждат в сградата 
на Инспектората, освен ако се налага про-
веждането им на друго място.
Чл. 25. (1) Заседанията на Инспектората 
се свикват от главния инспектор.
(2) Заседанията на Инспектората се свикват 
и по инициатива на най-малко една втора от 
инспекторите.
Чл. 26. (1) Заседанията на Инспектората 
не са публични.
(2) По решение на инспекторите на засе-
данията могат да присъстват и външни лица.
Чл. 27. (1) Заседанията на Инспектората се 
председателстват от главния инспектор или 
заместващия го инспектор.
(2) За заседанията се води протокол, кой-
то се подписва от главния инспектор, респ. 
заместващия го инспектор, и лицето, което 
го е изготвило. 
Чл. 28. (1) Главният инспектор открива 
заседанието на Инспектората, ако присъстват 
повече от половината от инспекторите.
(2) Проверката за кворум се извършва 
поименно преди откриване на заседанието.
(3) При липса на кворум главният инспектор 
обявява датата и часа на следващото заседание.
Чл. 29. (1) Дневният ред за заседанията на 
Инспектората се обявява с поканата за свик-
ването му не по-късно от седем дни преди 
провеждане на заседанието. 
(2) При възникнала неотложна необходи-
мост заседанията на Инспектората могат да 
бъдат свикани и без спазване на срока по ал. 1.
(3) При провеждане на заседанията по 
ал. 1 към предварително обявения дневен 
ред могат да бъдат включени допълнителни 
точки, когато поставените по тях въпроси не 
търпят отлагане.
Чл. 30. Инспекторатът приема решения с 
мнозинство повече половината от членовете си.
Раздел IV
Администрация на Инспектората
Главен секретар
Чл. 31. Администрацията на Инспектората 
се ръководи от главен секретар. 
Чл. 32. (1) За главен секретар в Инспекто-
рата може да се назначи лице, което отговаря 
на изискванията по чл. 164, ал. 2 ЗСВ. 
(2) Главният секретар се назначава със за-
повед на главния инспектор след провеждане 
на конкурс. 
(3) Главният секретар е пряко подчинен на 
главния инспектор на Инспектората.
(4) Докато упражнява длъжността си, 
главният секретар не може да членува в по-
литическа партия или коалиция, организация 
с политически цели, както и да извършва 
политическа дейност. 
(5) Главният секретар получава основ-
но възнаграждение в размер 80 на сто от 
възнаграждението на съдия във Върховния 
касационен съд. 
(6) Времето, прослужено като главен се-
кретар на Инспектората, се зачита за стаж 
по чл. 164, ал. 1 – 7 ЗСВ. 
Чл. 33. (1) Главният секретар осъществява 
административното ръководство на админи-
страцията на Инспектората, с изключение 
на финансовия контрольор и служителя по 
сигурност на информацията, като:
1. осигурява организационната връзка 
между главния инспектор и администрацията 
на Инспектората;
2. организира разпределението на задачите 
между административните звена и изпълне-